pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษก ศบค. เผยการเดินทางเข้าประเทศของแขกรัฐบาลมีการปฏิบัติตามมาตรการป้องกันโควิด-19 อย่างเข้มงวด
วันจันทร์ที่ 6 กรกฎาคม 2563
โฆษก ศบค. เผยการเดินทางเข้าประเทศของแขกรัฐบาลมีการปฏิบัติตามมาตรการป้องกันโควิด-19 อย่างเข้มงวด
โฆษก ศบค. เผยการเดินทางเข้าประเทศของแขกรัฐบาลมีการปฏิบัติตามมาตรการป้องกันโควิด-19 อย่างเข้มงวด
วันนี้ (6 ก.ค. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ชี้แจงกรณีการเดินทางเข้ามายังประเทศไทยของ ผบ.ทบ. สหรัฐอเมริกา ว่า เป็นโปรแกรมที่ได้มีการวางแผนมาก่อนหน้านี้แล้ว ประกอบกับการเดินทางเข้ามาในครั้งนี้มีความละเอียดอ่อนต่อความสัมพันธ์ทางด้านประเทศ ในฐานะที่ประเทศไทยเป็นผู้ต้อนรับ จึงมีความจําเป็นที่จะต้องดูแลอย่างดี พร้อมปฏิบัติตามหลักเกณฑ์เบื้องต้นสําหรับแขกของรัฐบาลที่ได้เดินทางเข้ามายังประเทศไทย โดยจํากัดจํานวนคณะเล็กไม่เกิน 10 คน กําหนดการเดินทางระยะสั้น ตรวจรับรองการปลอดเชื้อโควิด-19 ที่ประเทศต้นทางและเมื่อเดินทางมาถึงประเทศไทย พร้อมทั้งมีการพิจารณาจัดเจ้าหน้าที่ประจําคณะในลักษณะ Liaison Officer (LO) จัดเจ้าหน้าที่สาธารณสุขและเจ้าหน้าที่จากหน่วยงานความมั่นคงติดตามประจําคณะ และให้มีการจํากัดการเดินทางเฉพาะที่กําหนดการได้ตกลงไว้ล่วงหน้าแล้วเท่านั้น
นอกจากนี้ โฆษก ศบค. ยังชี้แจงถึงกรณีคนไทยที่ต้องการเดินทางกลับจากประเทศอังกฤษว่า พบว่าจํานวนของผู้ที่ประสงค์เดินทางกลับมีจํานวนกว่า 600 คน แต่เที่ยวบินมีไม่เพียงพอ กลุ่มผู้เดินทางยังมีความประสงค์ที่แตกต่างกัน อย่างไรก็ตามได้มีการวางแผนตามระดับความจําเป็น ได้แก่ 1. กลุ่มผู้เดินทางที่มีความจําเป็นเร่งด่วน ให้ติดต่อสถานทูตไทยที่อังกฤษ แจ้งข้อมูลความประสงค์ในการเดินทาง 2. สําหรับผู้ที่ไม่เร่งด่วน ให้เดินทางกลับตามลําดับคิว โดยเครื่องบินเช่าเหมาลํา 2 เที่ยวบิน ที่ได้กําหนดขึ้นในวันที่ 20 กรกฎาคม และ 26 กรกฎาคม นี้ และ 3. ให้สถานทูตประเทศอังกฤษเป็นผู้ประสานงานหน่วยงานต่างๆ เพื่อให้ความช่วยเหลือคนไทยที่ยังคงอยู่ในประเทศอังกฤษเพิ่มเติม
ในตอนท้าย โฆษก ศบค. ยังฝากถึงในช่วงวันหยุดยาวนี้ ที่มีผู้เดินทางเป็นจํานวนมาก ช่วงผ่อนคลายกิจกรรม/กิจการต่างๆ นั้นมีความเสี่ยงสูง แม้ตัวเลขของผู้ติดเชื้อในประเทศยังคงเป็นศูนย์ แต่ขอให้ตระหนักถึงการปฏิบัติตามมาตรการหลัก รวมถึงผู้ประกอบการที่ต้องคํานึงถึงความปลอดภัยของผู้เข้าใช้บริการ ให้มั่นใจได้ว่าสถานที่ดังกล่าวมีความปลอดภัย ขณะที่ภาครัฐได้มีการตรวจสอบกิจกรรม/กิจการต่างๆ ตามมาตรการป้องกันการแพร่ระบาดของโควิด-19 กันอย่างต่อเนื่อง
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมป้องกันและบรรเทาสาธารณภัยชี้แจง กรณีผลกระทบจากหลักเกณฑ์การประกาศพื้นที่ประสบภัยพิบัติหนาวฉบับใหม่
วันพุธที่ 3 มกราคม 2561
กรมป้องกันและบรรเทาสาธารณภัยชี้แจง กรณีผลกระทบจากหลักเกณฑ์การประกาศพื้นที่ประสบภัยพิบัติหนาวฉบับใหม่
กรมป้องกันและบรรเทาสาธารณภัยชี้แจง กรณีผลกระทบจากหลักเกณฑ์การประกาศพื้นที่ประสบภัยพิบัติหนาวฉบับใหม่
วันที่ 25 ธันวาคม 2560 นายชยพล ธิติศักดิ์ อธิบดีกรมป้องกันและบรรเทาสาธารณภัย กรมป้องกันและบรรเทาสาธารณภัย กระทรวงมหาดไทย ชี้แจงประเด็นผลกระทบจากหลักเกณฑ์การประกาศพื้นที่ประสบภัยพิบัติหนาวฉบับใหม่ ดังนี้
1. ในการประกาศเขตการให้ความช่วยเหลือผู้ประสบภัยพิบัติกรณีฉุกเฉิน (ภัยหนาว) ส่วนราชการต่าง ๆ และองค์กรปกครองส่วนท้องถิ่นได้ถือปฏิบัติตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2556 ซึ่งกระทรวงการคลังได้ปรับปรุงแก้ไขหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2556 ข้อ 5.1.14 (กรณีภัยหนาว) ดังนี้ กรณีอากาศหนาวจัดผิดปกติ มีอุณหภูมิต่ํากว่า 8 องศาเซลเซียส และมีช่วงเวลาอากาศหนาวยาวนานติดต่อกันเกิน 3 วัน ให้จ่ายค่าจัดซื้อเครื่องกันหนาวสงเคราะห์ราษฎรได้เท่าที่จ่ายจริง คนละไม่เกิน 240 บาท ทั้งนี้ จังหวัดหนึ่งไม่เกินงบประมาณปีละ 1 ล้านบาท รายละเอียดตามหนังสือกระทรวงการคลัง ด่วนที่สุด ที่ กค 0406.3/ว 144 ลงวันที่ 20 พฤศจิกายน 2558 เรื่อง การปรับปรุงแก้ไขหลักเกณฑ์การการใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2556 ข้อ 5.1.14 (กรณีภัยหนาว)
2. หน่วยงานต่าง ๆ ได้ให้ความช่วยเหลือผู้ประสบภัยหนาวในพื้นที่อําเภอน้ําปาด จังหวัดอุตรดิตถ์ โดยแจกจ่ายเครื่องห่มกันหนาวแก่ผู้ประสบภัย แยกเป็น
2.1 กรมป้องกันและบรรเทาสาธารณภัย โดยสํานักงานป้องกันและบรรเทาสาธารณภัยจังหวัดอุตรดิตถ์ แจกจ่ายเสื้อกันหนาว จํานวน 150 ตัว
2.2 จังหวัดอุตรดิตถ์ ร่วมกับสมาคมนักข่าวอุตรดิตถ์ แจกจ่ายผ้าห่มกันหนาว จํานวน 400 ผืน
2.3 มูลนิธิอุตรดิตถ์สงเคราะห์ แจกจ่ายผ้าห่มกันหนาว จํานวน 200 ผืน และเสื้อกันหนาว 100 ตัว
3. กรณีมีผู้เสียชีวิต จํานวน 2 ราย ในช่วงที่มีสภาพอากาศหนาวเย็น กรมป้องกันและบรรเทาสาธารณภัย โดยสํานักงานป้องกันและบรรเทาสาธารณภัยจังหวัดอุตรดิตถ์ ได้ตรวจสอบข้อเท็จจริง พบว่า ผู้เสียชีวิตทั้ง 2 ราย ไม่ได้เสียชีวิตจากสภาพอากาศหนาวเย็นตามที่ปรากฏเป็นข่าว โดยมีรายละเอียด ดังนี้
3.1 นางมั่ง อินดวง อายุ 63 ปี ราษฎรบ้านนาผักฮาด หมู่ที่ 1 ตําบลน้ําไผ่ อําเภอน้ําปาด จังหวัดอุตรดิตถ์ เสียชีวิตด้วยโรคไส้ติ่งอักเสบ ที่โรงพยาบาลน้ําปาด เมื่อวันที่ 13 ธันวาคม 2560
3.2 นางแดง มีทา อายุ 87 ปี ราษฎรบ้านปางขามป้อม หมู่ที่ 8 ตําบลน้ําไผ่ อําเภอน้ําปาด จังหวัดอุตรดิตถ์ เสียชีวิตด้วยโรคชรา เมื่อวันที่ 19 ธันวาคม 2560
4. กรมป้องกันและบรรเทาสาธารณภัย ได้ประสานจังหวัดวางแนวทางการให้การช่วยเหลือผู้ประสบภัยหนาวเชิงรุกและครอบคลุมทุกด้าน โดยตรวจสอบข้อมูลพื้นที่เสี่ยงภัยหนาว สํารวจความต้องการเครื่องห่มกันหนาว และจัดทําบัญชีผู้ประสบภัยหนาว พร้อมประสานหน่วยงานภาครัฐ ภาคเอกชน รัฐวิสาหกิจ สนับสนุนเครื่องนุ่งห่มกันหนาว ซึ่งมุ่งเน้นการจัดสรรเครื่องกันหนาวอย่างรวดเร็ว ทั่วถึง เป็นธรรม และครอบคลุมทุกพื้นที่ โดยเฉพาะผู้สูงอายุ คนพิการ เด็กเล็ก และผู้ด้อยโอกาสที่อยู่ในพื้นที่ห่างไกล ควบคู่การวางมาตรการป้องกันภัยในช่วงฤดูหนาว อาทิ อัคคีภัย ไฟป่า หมอกควัน เพื่อบรรเทาความเดือดร้อนในเบื้องต้น และให้ประชาชนดําเนินชีวิตในช่วงฤดูหนาวอย่างปลอดภัย
---------------------
รัฐบาลไทย-ข่าวทำเนียบรัฐบาล-จี้ทุกส่วนราชการ เร่งรัดบูรณาการเชื่อมโยงกล้องวงจรปิด หลังพบความคืบหน้าจำกัด
วันจันทร์ที่ 4 มีนาคม 2562
จี้ทุกส่วนราชการ เร่งรัดบูรณาการเชื่อมโยงกล้องวงจรปิด หลังพบความคืบหน้าจํากัด
พล.อ.ประวิตร วงษ์สุวรรณ รอง นรม. และ รมว.กห. ได้สั่งการให้ส่วนราชการที่เกี่ยวข้องกับ การเชื่อมโยงระบบกล้องวงจรปิด ( CCTV )
พล.อ.ประวิตร วงษ์สุวรรณ รองนรม. และ รมว.กห. ได้สั่งการให้ส่วนราชการที่เกี่ยวข้องกับ การเชื่อมโยงระบบกล้องวงจรปิด ( CCTV ) อันประกอบด้วย กระทรวงมหาดไทย กระทรวงดิจิทัลเพื่อเศรษฐกิจและสังคม สํานักงานตํารวจแห่งชาติ และกรุงเทพมหานคร เตรียมข้อมูลจัดประชุมบูรณาการระบบกล้องวงวจปิด ภายใน 11 มี.ค. 62 หลังรับทราบการดําเนินงานตามแผนงาน. ล่าช้ากว่าที่ควรจะเป็น ท้ังการซ่อมแซม การเชื่อมโยงระบบและการบริหารจัดการข้อมูล ซึ่งจําเป็นต้องดําเนินการให้เป็นไปตามวัตถุประสงค์ให้ได้โดยเร็ว เพื่อประโยชน์ในงานการป้องปรามและเฝ้าระวัง การสืบสวนและสอบสวน การจราจร รวมทั้งการสร้างความโปร่งใสในระบบงานและความปลอดภัยของสังคมในภาพรวม
โดยกําชับให้ทุกกระทรวงและส่วนราชการที่เกี่ยวข้อง ถือเป็นนโยบายสําคัญของรัฐบาล ที่ต้องเร่งรัดขับเคลื่อนดําเนินการให้เป็นรูปธรรม ทั้งนี้ ให้ทุกคณะทํางาน รายงานความคืบหน้าและปัญหาการดําเนินงานที่ผ่านมา พร้อมทั้งประสานขับเคลื่อนให้ทุกส่วนราชการระดับพื้นที่ ทั้งส่วนกลางและส่วนภูมิภาค เร่งรัดดําเนินการตามแผนที่กําหนดในระยะเร่งด่วน โดยเฉพาะกับหน่วยงานที่มีความพร้อม เช่น กรมศุลกากร กรมท่าอากาศยาน กรุงเทพมหานคร กองบัญชาการตรวจคนเข้าเมือง กรมทางหลวง กองบัญชาการตํารวจนครบาลและบริษัทท่าอากาศยานไทย จํากัด (มหาชน) ซึ่งหากทุกส่วนราชการและภาคเอกชนร่วมขับเคลื่อน จะเป็นประโยชน์กับสังคมร่วมกัน
รัฐบาลไทย-ข่าวทำเนียบรัฐบาล-ครม.อนุมัติแต่งตั้งศึกษาธิการภาค 3 ราย
วันพฤหัสบดีที่ 4 พฤษภาคม 2560
ครม.อนุมัติแต่งตั้งศึกษาธิการภาค 3 ราย
ผลการประชุมคณะรัฐมนตรี เมื่อวันอังคารที่ 2 พฤษภาคม 2560 ในส่วนที่เกี่ยวข้องกับกระทรวงศึกษาธิการ คือ มีมติอนุมัติตามที่กระทรวงศึกษาธิการเสนอแต่งตั้งข้าราชการพลเรือนสามัญ สังกัดกระทรวงศึกษาธิการ ให้ดํารงตําแหน่งประเภทบริหารระดับสูง จํานวน 3 ราย
1. นายวีระกุล อรัณยะนาคผู้ตรวจราชการกระทรวงศึกษาธิการ ดํารงตําแหน่งศึกษาธิการภาค สํานักงานศึกษาธิการภาค 1 (ปทุมธานี)สํานักงานปลัดกระทรวง กระทรวงศึกษาธิการ
2. นายพิธาน พื้นทองที่ปรึกษาด้านพัฒนาระบบเครือข่ายและการมีส่วนร่วม สํานักงานคณะกรรมการการศึกษาขั้นพื้นฐาน ดํารงตําแหน่งศึกษาธิการภาค สํานักงานศึกษาธิการภาค 4 (ราชบุรี)สํานักงานปลัดกระทรวง กระทรวงศึกษาธิการ
3. นายพีระ รัตนวิจิตรที่ปรึกษาด้านมาตรฐานการศึกษา สํานักงานคณะกรรมการการศึกษาขั้นพื้นฐาน ดํารงตําแหน่งศึกษาธิการภาค สํานักงานศึกษาธิการภาค 9 (ชลบุรี)สํานักงานปลัดกระทรวง กระทรวงศึกษาธิการ
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไปเพื่อให้เป็นไปตามคําสั่งหัวหน้าคณะรักษาความสงบแห่งชาติ ที่ 1/2560 เรื่อง การแก้ไขปัญหาการบริหารงานบุคคลของกระทรวงศึกษาธิการ ลงวันที่ 10 มกราคม 2560 ที่ให้กระทรวงศึกษาธิการมีตําแหน่งศึกษาธิการภาค เป็นตําแหน่งประเภทบริหารระดับสูง โดย ก.พ. ได้มีมติรับทราบการกําหนดตําแหน่งดังกล่าว และรองนายกรัฐมนตรี (พล.อ.อ.ประจิน จั่นตอง) กํากับการบริหารราชการกระทรวงศึกษาธิการ ได้ให้ความเห็นชอบด้วยแล้ว
รัฐบาลไทย-ข่าวทำเนียบรัฐบาล-“อลงกรณ์” เปิดงานมหกรรมข้าวหอมมะลิคุณภาพและของดี 4 จังหวัดภาคอีสานล่าง 2 จังหวัดอุบลราชธานี และกลุ่มจังหวัดโขง ชี มูล เน้นผู้ผลิตพบผู้บริโภค เพิ่มช่องทางการขายให้กับเกษตรกร
วันพฤหัสบดีที่ 16 กรกฎาคม 2563
“อลงกรณ์” เปิดงานมหกรรมข้าวหอมมะลิคุณภาพและของดี 4 จังหวัดภาคอีสานล่าง 2 จังหวัดอุบลราชธานี และกลุ่มจังหวัดโขง ชี มูล เน้นผู้ผลิตพบผู้บริโภค เพิ่มช่องทางการขายให้กับเกษตรกร
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานในพิธีเปิดงานมหกรรมข้าวหอมมะลิคุณภาพ และของดี 4 จังหวัดภาคอีสานโซนล่าง 2 จังหวัดอุบลราชธานีและกลุ่มจังหวัดโขง ชี มูล
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานในพิธีเปิดงานมหกรรมข้าวหอมมะลิคุณภาพ และของดี 4 จังหวัดภาคอีสานโซนล่าง 2 จังหวัดอุบลราชธานีและกลุ่มจังหวัดโขง ชี มูล   เมื่อวันที่ 16 กรกฎาคม 2563 ณ เอ็มซีซีฮอลล์ เดอะมอลล์บางกะปิ กรุงเทพมหานคร ว่า.....ตามนโยบายของกระทรวงเกษตร ได้มีการกําหนดภาคเกษตรกรไทยในโมเดล “เกษตรผลิต พาณิชย์ตลาด” ซึ่งเป็นความร่วมมือระหว่างกระทรวงเกษตรและสหกรณ์และกระทรวงพาณิชย์ และการสนับสนุนเพิ่มช่องทางการกระจายสินค้าผ่าน Super platform Application M-Help Me (M-Man) การตกลงความร่วมมือร่วมกันกระจายสินค้าเกษตรบน platform online อย่าง Alibaba Grab Line และ Shopee และยังได้พัฒนาความเชื่อมโยงระบบโลจิสติกส์การเกษตรทั้งระบบผ่านความร่วมมือ จากทุกภาคส่วน การนําเทคโนโลยีและนวัตกรรมด้านการเกษตร ลงสู่การพัฒนาในระดับจังหวัดผ่านศูนย์เทคโนโลยีและนวัตกรรมการเกษตร (Agritech and Innovation center: A.I.C.) ซึ่งมีอยู่ทั้ง 77 จังหวัดของประเทศไทย เพื่อพัฒนาและปฏิรูปภาคเกษตรกรไทยให้เกษตรกรมีความเป็นอยู่ที่ดี สินค้าเกษตรมีมาตรฐานและสามารถก้าวสู่ความเป็นผู้นําด้านอาหารของโลก
“พี่น้องเกษตรกรถือว่าเป็นกลุ่มอาชีพที่มีความสําคัญ และจําเป็นที่จะต้องดูแลในการยกระดับอาชีพและรายได้ให้มีความมั่นคง โดยเฉพาะอย่างยิ่งการส่งเสริมและสนับสนุนให้มีการนําเทคโนโลยีและนวัตกรรมมาใช้ในกระบวนการผลิต การแปรรูปสินค้า การสนับสนุนให้กลุ่มเกษตรกรเข้าสู่ระบบธุรกิจ ดังนั้น การจัดงานมหกรรมข้าวหอมมะลิคุณภาพและของดี 4 จังหวัดภาคตะวันออกเฉียงเหนือตอนล่าง 2 จังหวัดอุบลราชธานีและกลุ่มจังหวัดโขง ชี มูล ในครั้งนี้เป็นกิจกรรมหนึ่งที่ทางกลุ่มจังหวัดดําเนินการให้พี่น้องกลุ่มเกษตรกรกลุ่มต่าง ๆ ได้นําสินค้าและผลิตภัณฑ์แปรรูปและของดีของจังหวัดต่าง ๆ มาพบผู้บริโภคในกรุงเทพมหานคร ซึ่งถือว่าเป็นการประชาสัมพันธ์สินค้า สร้างความเข้าใจในตัวสินค้าต่อผู้บริโภค เพิ่มช่องทางการตลาดให้แก่กลุ่มเกษตรกร รวมถึงเพิ่มทางเลือกและเพิ่มช่องทางการเข้าถึงสินค้าเกษตรคุณภาพให้กับผู้บริโภค ”  นายอลงกรณ์ กล่าวสําหรับ
กิจกรรมที่น่าสนใจภายในงาน มีการออกบูธจําหน่ายสินค้าเกษตรและประมงคุณภาพมากมาย กว่า 150 บูธอาทิ ข้าวหอมมะลิคุณภาพดี มีใบรับรองมาตรฐานออร์แกนิค 100% ทุเรียนภูเขาไฟ ผักออร์แกนิค สําหรับคนรักสุขภาพ นอกจากนี้ ยังมีกิจกรรมบนเวทีจากศิลปินนักร้องชื่อดัง ผู้สนใจสามารถเข้าชมงานมหกรรมข้าวหอมมะลิคุณภาพและของดี 4 จังหวัดอีสานล่าง 2 กลุ่มโขง ชี มูล จัดขึ้นในวันที่ 15 – 19 กรกฎาคม 2563 ณ ชั้น4 MCC Hall เดอะมอลล์ บางกะปิ เวลา 11.00 – 19.00 น.
รัฐบาลไทย-ข่าวทำเนียบรัฐบาล-“พุทธิพงษ์” ร่วมงานจิตอาสา “เราทำความดี ด้วยหัวใจ” คณะรัฐมนตรีและคู่สมรส ณ มูลนิธิช่วยคนตาบอดแห่งประเทศไทย
วันพฤหัสบดีที่ 15 สิงหาคม 2562
“พุทธิพงษ์” ร่วมงานจิตอาสา “เราทําความดี ด้วยหัวใจ” คณะรัฐมนตรีและคู่สมรส ณ มูลนิธิช่วยคนตาบอดแห่งประเทศไทย
“พุทธิพงษ์” ร่วมงานจิตอาสา “เราทําความดี ด้วยหัวใจ”
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมงานจิตอาสา “เราทําความดี ด้วยหัวใจ” ณ มูลนิธิช่วยคนตาบอดแห่งประเทศไทย ในพระบรมราชินูปถัมภ์ นําโดย พล.อ.ประยุทธ์ จันทรโอชา นายกรัฐมนตรี พร้อมด้วยคณะรัฐมนตรีและคู่สมรส ร่วมกันมอบอุปกรณ์สื่อการเรียนการสอน สิ่งของเครื่ออุปโภคบริโภค รวมทั้งร่วมเล่นกีฬากับนักเรียน ด้วยการแข่งขันเตะฟุตบอล และแข่งชักกะเย่อ เสร็จจากกิจกรรมกลางแจ้ง คณะฯ เลี้ยงอาหารกลางวันแก่เด็กนักเรียนผู้พิการทางการเห็น ได้สร้างความปลาบปลื้มยินดีให้กับบุคลากรและนักเรียนผู้พิการทางการเห็นของมูลนิธิฯ เป็นอย่างยิ่ง กิจกรรมดังกล่าวจัดเมื่อวันที่ 14 สิงหาคม 2562 สําหรับมูลนิธิช่วยคนตาบอดแห่งประเทศไทย เป็นองค์กรสาธารณกุศลที่มุ่งให้ความช่วยเหลือคนพิการทางสายตา โดยไม่จํากัดเชื้อชาติ ศาสนา นับจนถึงปัจจุบันได้ก่อตั้งมากว่า 80 ปี เป็นมูลนิธิฯแห่งแรกๆ ที่มีวัตถุประสงค์เพื่อช่วยเหลือคนพิการทางการเห็น ด้านต่างๆ อาทิ การศึกษา การฝึกอาชีพ การพัฒนาสมรรถภาพ ความรู้ ความสามารถให้รอบรู้ในการวิวัฒนาการ และเทคโนโลยีใหม่ๆ ที่ทันสมัย
*******************
รัฐบาลไทย-ข่าวทำเนียบรัฐบาล-ขยายเวลามาตรการยกเว้นภาษีเพื่อส่งเสริมวิสาหกิจชุมชนออกไปอีก 3 ปี
วันศุกร์ที่ 21 เมษายน 2560
ขยายเวลามาตรการยกเว้นภาษีเพื่อส่งเสริมวิสาหกิจชุมชนออกไปอีก 3 ปี
ตามที่คณะรัฐมนตรีได้มีมติ เมื่อวันที่ 18 เมษายน 2560 เห็นชอบขยายเวลามาตรการภาษีเพื่อส่งเสริมวิสาหกิจชุมชน ตามที่กระทรวงการคลังเสนอออกไปอีก 3 ปี ตั้งแต่วันที่ 1 มกราคม 2560 ถึงวันที่ 31 ธันวาคม 2562 นั้น
นายสมชาย แสงรัตนมณีเดช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร ชี้แจงว่า วิสาหกิจชุมชนก่อให้เกิดการสร้างรายได้และการจ้างงานในชุมชน ซึ่งเป็นฐานรากสําคัญในการพัฒนาเศรษฐกิจของประเทศ การขยายระยะเวลาการยกเว้นภาษีเงินได้สําหรับวิสาหกิจชุมชนต่อไปอีกระยะหนึ่ง นอกจากจะช่วยบรรเทาภาระภาษีให้กับวิสาหกิจชุมชน ยังสร้างโอกาสให้วิสาหกิจชุมชนมีความเข้มแข็งและเติบโตเป็นวิสาหกิจขนาดกลางและขนาดย่อมในอนาคต กรมสรรพากรจึงได้ขยายระยะเวลาการยกเว้นภาษีเงินได้สําหรับวิสาหกิจชุมชนตามกฎหมายว่าด้วย การส่งเสริมวิสาหกิจชุมชน เฉพาะที่เป็นห้างหุ้นส่วนสามัญหรือคณะบุคคลที่มิใช่นิติบุคคล ซึ่งมีเงินได้ไม่เกินหนึ่งล้านแปดแสนบาทต่อปีออกไปอีกเป็นระยะเวลา 3 ปี สําหรับเงินได้พึงประเมินที่ได้รับตั้งแต่วันที่ 1 มกราคม 2560 ถึงวันที่ 31 ธันวาคม 2562 และให้วิสาหกิจชุมชนดังกล่าวยื่นแบบแสดงรายการภาษีเพื่อเข้าสู่ระบบภาษี และปฏิบัติหน้าที่ทางภาษีอากรตามประมวลรัษฎากรได้อย่างถูกต้อง ทั้งนี้ สําหรับเงินได้ตั้งแต่ปีภาษี 2560 เป็นต้นไป
สําหรับผู้ที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่ และศูนย์สารนิเทศสรรพากร โทร. 1161
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกรัฐมนตรีมอบเงินให้แก่ผู้ประกอบการ วิสาหกิจขนาดกลางและขนาดย่อมที่ได้รับอนุมัติความช่วยเหลือทางด้านการเงิน ณ จังหวัดสงขลา
วันพฤหัสบดีที่ 15 มิถุนายน 2560
นายกรัฐมนตรีมอบเงินให้แก่ผู้ประกอบการ วิสาหกิจขนาดกลางและขนาดย่อมที่ได้รับอนุมัติความช่วยเหลือทางด้านการเงิน ณ จังหวัดสงขลา
รัฐบาลให้ความสําคัญกับธุรกิจ SMEs ซึ่งเป็นหัวใจสําคัญของเศรษฐกิจประเทศ พร้อมให้การสนับสนุน และให้การข่วยเหลือ SMEs ไปสู่การยกระดับและสร้างมูลค่าที่สูงขึ้น
วันนี้ (24 พฤษภาคม 2560) เวลา 15.20 น. ณ โรงแรมหรรษา เจบี อําเภอหาดใหญ่ จังหวัดสงขลา พลเอก ประยุทธ์ จันทร์โอชา นายกรัฐมนตรีมอบเงินให้แก่ผู้ประกอบการวิสาหกิจขนาดกลางและขนาดย่อมที่ได้รับอนุมัติความช่วยเหลือทางด้านการเงินจาก 1.กองทุนส่งเสริมวิสาหกิจขนาดกลางและขนาดย่อมในโครงการเงินทุนผลิกฟื้นวิสาหกิจขนาดย่อม 2.กองทุนส่งเสริมวิสาหกิจขนาดกลางและขนาดย่อมในการดําเนินการตามมาตรการฟื้นฟูวิสาหกิจขนาดกลางและขนาดย่อม 3.สินเชื่อฟื้นฟู SMEs จากอุทกภัยภาคใต้ ปี 2560 4.สินเชื่อ SMEs Transformation Loan และ 5.กองทุนพัฒนาเอสเอ็มอีตามแนวประชารัฐ พร้อมทั้งพบผู้ประกอบการอุตสาหกรรม และมอบยโยบาย เรื่อง “การช่วยเหลือเอสเอ็มอีของรัฐบาล” โดยมี รัฐมนตรีที่เกี่ยวข้อง ผู้ว่าราชการจังหวัดสงขลา ผู้บริหารหน่วยงานภาครัฐ ภาคเอกชน ผู้ประกอบการเอสเอ็มอีจากจังหวัดสงขลา ยะลา ปัตตานี นราธิวาส พัทลุง และจังหวัดสตูลเข้าร่วม
ภายหลังการมอบเงินให้แก่ผู้ประกอบการวิสาหกิจขนาดกลางและขนาดย่อมที่ได้รับอนุมัติความช่วยเหลือทางด้านการเงินจากกองทุนต่าง ๆ จํานวน 32 ราย นายกรัฐมนตรีกล่าวพบปะกับผู้ประกอบการ SMEs ตอนหนึ่งว่า รัฐบาลให้ความสําคัญกับธุรกิจ SMEs ซึ่งเป็นหัวใจสําคัญของเศรษฐกิจประเทศ พร้อมให้การสนับสนุน และให้การข่วยเหลือ SMEs ไปสู่การยกระดับและสร้างมูลค่าที่สูงขึ้น ทั้งนี้ ผู้ประกอบการต้องมีความเข้าใจหลักประกอบกิจการ SMEs มีหลักคิดที่ถูกต้อง พร้อมกับต้องน้อมนําแนวพระราชดํารัสของพระบาทสมเด็จพระเจ้าอยู่หัวรัชกาลที่ 9 คือต้องมีเหตุมีผล มีความพอประมาณในการลงทุน และมีภูมิคุ้มกันที่ดีลดความเสี่ยงของกิจการ
นายกรัฐมนตรีกล่าวต่อไปว่า ปัจจุบันธุรกิจ SMEs มีปัญหาในหลาย ๆ ด้าน ไม่ว่าจะเป็นการขาดจิตวิญญาณในการทําธุรกิจ มีความกังวลในเรื่องความมั่นคงของการประกอบอาชีพ ทําให้ยังมีข้อจํากัดด้านโอกาสและศักยภาพในการประกอบกิจการ รวมไปถึงขาดความสามารถในการสร้างและใช้นวัตกรรมเชิงพาณิชย์มาช่วยในการประกอบกิจการ และปัญหาในเรื่องเกี่ยวกับแรงงานทั้งด้านของปริมาณและทักษะความชํานาญที่ตรงกับความต้องการของธุรกิจ SMEs ดังนั้นผู้ประกอบต้องพัฒนาตนเอง หมั่นศึกษาหาความรู้อยู่ตลอดเวลา รวมทั้งต้องมุ่งเน้นผลิตแรงงานให้จบในสาขาวิชาชีพที่ตรงกับความต้องการของตลาดแรงงาน และธุรกิจ SMEs จากนั้น นายกรัฐมนตรีได้เยี่ยมชมนิทรรศการ SMEs ก่อนเดินทางกลับกรุงเทพมหานคร
-------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กงสุลใหญ่ ณ เมือง​ฟูกูโอกะ พบและให้กำลังใจตัวแทนคนไทยและนักเรียนไทยผ่านวีดิโอคอลล์ [กระทรวงการต่างประเทศ]
วันพุธที่ 29 เมษายน 2563
กงสุลใหญ่ ณ เมือง​ฟูกูโอกะ พบและให้กําลังใจตัวแทนคนไทยและนักเรียนไทยผ่านวีดิโอคอลล์ [กระทรวงการต่างประเทศ]
กงสุลใหญ่ ณ เมือง​ฟูกูโอกะ พบและให้กําลังใจตัวแทนคนไทยและนักเรียนไทยผ่านวีดิโอคอลล์
สถานกงสุลใหญ่ ณ เมืองฟูกูโอกะ ได้จัดการประชุมผ่านระบบประชุมทางไกล (VDO Conference) หรือ วีดิโอคอลล์ กับผู้แทนชุมชนไทย และ ผู้แทนนักศึกษาไทยกลุ่มต่าง ๆ ในภูมิภาคคิวชู จูโกะกุ และโอกินาวะ ในช่วงวันที่ 21 – 24 เมษายน 2563 กับผู้แทนชุมชนไทยกลุ่มต่าง ๆ และเครือข่าย รวม 4 ครั้ง ได้แก่
(1) ผู้แทนนักศึกษาไทยในภูมิภาคจูโกะกุ
(2) อาจารย์และผู้แทนนักศึกษาไทยจากมหาวิทยาลัย Kyushu Institute of Technology จ.ฟูกูโอกะ
(3) คณะกรรมการสมาคมเพื่อนไทยในฟูกูโอกะ และ เครือข่ายสวัสดีซากะ
(4) ผู้แทนนักศึกษาไทยในภูมิภาคคิวชู และ โอกินาวะ
ประเด็นที่ได้พูดคุยและแลกเปลี่ยนความคิดเห็นกัน ได้แก่ ความเป็นอยู่ของนักศึกษาในช่วงที่ญี่ปุ่นประกาศสถานการณ์ฉุกเฉิน โดยหลายมหาวิทยาลัยได้ปรับการเรียนการสอนเป็นระบบออนไลน์ เกือบทั้งหมด ยกเว้นการทําวิจัยในห้องแล็บเป็นครั้งคราว นักศึกษาส่วนใหญ่มีกําลังใจที่ดี สามารถปรับวิถีชีวิตประจําวันให้เข้ากับสถานการณ์ที่เกิดขึ้นได้ดี
ในการนี้ กงสุลใหญ่ฯ ได้ให้กําลังใจ และขอให้นักศึกษาปรับแนวทางการศึกษาและพิจารณาทางเลือกที่เหมาะสมกับสถานการณ์ที่เปลี่ยนไป รวมทั้งหากจําเป็นอาจต้องเปลี่ยนแนวทางการศึกษาเดิมที่วางไว้ด้วย
สําหรับกลุ่มสมาคมเพื่อนไทยในฟูกูโอกะ และ เครือข่ายสวัสดีซากะ เป็นองค์กรไม่แสวงหาผลกําไร และร่วมกันเป็นเครือข่ายสนับสนุนกิจกรรมต่าง ๆ ของสถานกงสุลใหญ่ฯ อย่างเข้มแข็ง ก่อนหน้านี้ สถานกงสุลใหญ่ฯ ได้มอบเงินสนับสนุนจากงบประมาณที่ได้รับจัดสรรจากกระทรางการต่างประเทศ จํานวนแห่งละ 180,000 เยน เพื่อสนับสนุนการดําเนินกิจกรรมส่งเสริมการรวมกลุ่มที่เข้มแข็งของคนไทย และการส่งเสริมความสัมพันธ์กับชาวญี่ปุ่น
กงสุลใหญ่ฯ ได้ชื่นชมบทบาทของทั้งสององค์กร รวมทั้งขอให้ร่วมกันจัดกิจกรรมเพื่อส่งเสริมความสัมพันธ์ไทย – ญี่ปุ่น สร้างเครือข่ายความสัมพันธ์ให้เข้มแข็งต่อไป และช่วยกันประชาสัมพันธ์ข้อมูลต่าง ๆ ที่เกี่ยวข้อง รวมทั้งให้คําแนะนําแก่คนไทยที่เป็นภาษาไทยและภาษาญี่ปุ่น รวมทั้งมีกิจกรรมจิตอาสาต่าง ๆ อาทิ การสอนทําหน้ากากผ้า และการเป็นล่ามภาษาญี่ปุ่นเพื่ออํานวยความสะดวกให้กับคนไทยที่ไม่สามารถสื่อสารภาษาญี่ปุ่นได้
สถานกงสุลใหญ่ฯ ได้ใช้โอกาสนี้แจ้งข้อมูลเกี่ยวกับมาตรการของฝ่ายไทยและฝ่ายญี่ปุ่นในการป้องกันการแพร่ระบาดของเชื้อไวรัส COVID-19 อาทิเช่น การช่วยเหลือคนไทยและการให้บริการด้านกงสุลที่ปรับเปลี่ยนเวลาทําการ รวมทั้งขอให้ทุกคนปฏิบัติตามมาตรการป้องกันตนเอง และ มาตรการเว้นระยะห่างทางสังคมของทางการญี่ปุ่นอย่างเคร่งครัด
และได้แจ้งว่า สถานกงสุลใหญ่ฯ ได้จัดทําแบบสอบถามความต้องการหน้ากากอนามัยและหน้ากากผ้า และหลังจากรวบรวบข้อมูลแล้ว จะรีบแจกจ่ายให้แก่พี่น้องคนไทยในเขตอาณาทุกท่านในโอกาสแรก
ทั้งนี้ กงสุลใหญ่ฯ ให้กําลังใจแก่นักศึกษาและคนไทยให้ร่วมกันผ่านวิกฤติในครั้งนี้ไปด้วยกัน และย้ําว่า สําหรับคนไทยที่ต้องการความช่วยเหลือด้านต่าง ๆ หรือ ต้องการขอรับคําแนะนําใด ๆ นั้น สามารถติดต่อสถานกงสุลใหญ่ฯ ได้ในหลายช่องทาง
ทั้งโทรศัพท์สายด่วนกงสุล(Hotline กงสุล) โทร 090-2585-3027 และ 090-9572-1515 ได้ตลอด 24 ชั่วโมง การฝากข้อความทางเฟสบุ๊ค : สถานกงสุลใหญ่ ณ เมืองฟูกูโอกะ หรือ อีเมล consular.fuk@mfa.mail.go.th หรือไลน์กลุ่มคนไทยในคิวชูและจูโกะกุ
จึงขอประชาสัมพันธ์มาเพื่อทราบโดยทั่วกัน
รัฐบาลไทย-ข่าวทำเนียบรัฐบาล-พระเจ้าหลานเธอ พระองค์เจ้าพัชรกิติยาภา เสด็จทรงเปิดโครงการกำลังใจฯ “ฮักเฮือนจำแม่ฉอด” ณ เรือนจำอำเภอแม่สอด
วันอังคารที่ 28 กุมภาพันธ์ 2560
พระเจ้าหลานเธอ พระองค์เจ้าพัชรกิติยาภา เสด็จทรงเปิดโครงการกําลังใจฯ “ฮักเฮือนจําแม่ฉอด” ณ เรือนจําอําเภอแม่สอด
พระเจ้าหลานเธอ พระองค์เจ้าพัชรกิติยาภา เสด็จทรงเปิดโครงการกําลังใจฯ ภายใต้กิจกรรม “ฮักเฮือนจําแม่ฉอด”
เมื่อวันศุกร์ที่ ๒๔ กุมภาพันธ์ ๒๕๖๐ เวลา ๑๓.๓๐ น.
ณ เรือนจําอําเภอแม่สอด จังหวัดตาก
พระเจ้าหลานเธอ พระองค์เจ้าพัชรกิติยาภา
เสด็จทรงเปิดโครงการกําลังใจฯ ภายใต้กิจกรรม “ฮักเฮือนจําแม่ฉอด”
โดยเป็นเรือนจําและทัณฑสถานหญิงแห่งที่ ๑๖ ของการดําเนินงานตามโครงการกําลังใจฯ
โดยมีนายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เฝ้ารับเสด็จ
ทั้งนี้ การดําเนินงานตามโครงการกําลังใจฯ ณ เรือนจําอําเภอแม่สอด จังหวัดตาก
เน้นเรื่องการพัฒนาคุณภาพชีวิตให้กับผู้ต้องขังซึ่งส่วนใหญ่กระทําความผิดเกี่ยวกับยาเสพติด
ให้ได้รับโอกาสในการฝึกอาชีพซึ่งเป็นที่ต้องการของตลาด
เพื่อเป็นการเตรียมความพร้อมก่อนปล่อยและเมื่อกลับคืนสู่สังคมจะไม่หวนกลับไปกระทําผิดซ้ํา
รัฐบาลไทย-ข่าวทำเนียบรัฐบาล-นายกรัฐมนตรีขอขอบคุณทุกภาคส่วนที่ช่วยเหลือผู้ประสบอุทกภัย  ย้ำรัฐบาลพร้อมช่วยเหลือเยียวยาอย่างเต็มที่
วันอังคารที่ 17 กันยายน 2562
นายกรัฐมนตรีขอขอบคุณทุกภาคส่วนที่ช่วยเหลือผู้ประสบอุทกภัย  ย้ํารัฐบาลพร้อมช่วยเหลือเยียวยาอย่างเต็มที่
นายกรัฐมนตรีขอขอบคุณทุกภาคส่วนที่ช่วยเหลือผู้ประสบอุทกภัย  ย้ํารัฐบาลพร้อมช่วยเหลือเยียวยาอย่างเต็มที่
วันนี้ (17 กันยายน 2562) เวลา 14.00 น. ณ บริเวณห้องโถงชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวถึงการช่วยเหลือผู้ประสบอุทกภัยและการแก้ปัญหาน้ําท่วมว่า รัฐบาลให้ความสําคัญการแก้ปัญหาอุทกภัยหรือน้ําท่วมอย่างครบวงจร โดยมีขั้นตอนการดําเนินการหลักครอบคลุมทั้ง 3 ช่วงเวลาคือ ก่อนเกิดภัย ระหว่างเกิดภัย และการฟื้นฟู เยียวยา โดยรัฐบาลก็มีวงเงินที่สามารถใช้จ่ายได้จากเดิมที่ สนช. มีการแก้ไขกฎหมาย ให้สามารถใช้งบกลางในการช่วยเหลือเยียวยาได้ ซึ่งจะเอามาช่วยเหลือในระยะฟื้นฟูเป็นหลัก สําหรับการช่วยเหลือวันนี้ ก็มีงบในการแก้ปัญหาเร่งด่วนประมาณ 50 ล้านบาทซึ่งเป็นงบเร่งด่วนของจังหวัด ถ้าไม่เพียงพอสามารถมาขอมาได้ ซึ่งก็มีขั้นตอนอยู่ ในส่วนของกระทรวงการคลัง ก็มีการเตรียมการช่วยเหลือหลายอย่างด้วยกัน ไม่ว่าจะเป็นการเยียวยาด้านเกษตร ปศุสัตว์ ประมง ธนาคารเพื่อการเกษตรและสหกรณ์ (ธกส.) มีการปรับลดดอกเบี้ย เพื่อบรรเทาความเดือดร้อน ขณะนี้กําลังอยู่ในขั้นตอนสํารวจความเสียหาย ในช่วง หลังน้ําลด หรือ3-4 เดือน ต่อจากนี้ จะต้องมีมาตรการเสริม เช่น การปลูกพืช การจัดหาเมล็ดพันธุ์ การหาแหล่งน้ํา การซ่อมแซมถนน ซึ่งเป็นเรื่องที่อยู่ในงบประมาณทั้งหมด ทั้งนี้ ขอให้ประชาชนได้เข้าใจว่าการดําเนินการทุกอย่าง ต้องอยู่ในขั้นตอนและตามระเบียบกฎหมาย
โอกาสนี้ นายกรัฐมนตรียังกล่าวขอบคุณภาคส่วน ทั้งภาคธุรกิจ เอกชน ประชาชนและนายบิณฑ์ บรรลือฤทธิ์ ตนเองมีความสุขที่ครั้งที่เห็นทุกคนมีส่วนร่วมในการทํางานร่วมกับรัฐบาล เพื่อบรรเทาความเดือดร้อนของประชาชน และในค่ํานี้ ตนเองจะไปร่วมรับบริจาคในรายการ “ร่วมใจ พี่น้องไทย ช่วยภัยน้ําท่วม” ณ ห้องส่ง อสมท. ช่อง9 เวลา 20.00 น. และจะได้นําเงินเหล่านี้มาสมทบทุนเพิ่มเติมจากงบประมาณที่มีอยู่ เพื่อจัดเตรียมงบประมาณช่วยเหลือและฟื้นฟูต่อไป โดยนายกรัฐมนตรีได้เน้นย้ํา รัฐบาลไม่ได้นิ่งนอนใจพร้อมจะดูแลช่วยเหลือประชาชนอย่างเต็มที่
............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-หัวหน้าผู้ตรวจราชการ ก.อุตฯ ประชุมหารือแนวทางการดำเนินงานตามบันทึกข้อตกลงความร่วมมือทางวิชาการ เพื่อสนับสนุนนโยบายและแนวปฏิบัติในการจัดการของเสียฯ
วันศุกร์ที่ 9 พฤศจิกายน 2561
หัวหน้าผู้ตรวจราชการ ก.อุตฯ ประชุมหารือแนวทางการดําเนินงานตามบันทึกข้อตกลงความร่วมมือทางวิชาการ เพื่อสนับสนุนนโยบายและแนวปฏิบัติในการจัดการของเสียฯ
นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม เป็นประธานการประชุมเพื่อหารือแนวทางการดําเนินงานตามบันทึกข้อตกลงความร่วมมือทางวิชาการ ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม
วันนี้ (9 พฤศจิกายน 2561) นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม เป็นประธานการประชุมเพื่อหารือแนวทางการดําเนินงานตามบันทึกข้อตกลงความร่วมมือทางวิชาการ เพื่อสนับสนุนนโยบายและแนวปฏิบัติในการจัดการของเสีย-จากข้อมูลสู่คําตอบ (Collaboration on Waste Management Policies - From Data to Solutions) ระหว่างกระทรวงอุตสาหกรรม กระทรวงทรัพยากรธรรมชาติและสิ่งแวดล้อม และจุฬาลงกรณ์มหาวิทยาลัย
โดยมีผู้แทนจากกรมโรงงานอุตสาหกรรม กรมควบคุมมลพิษ และศูนย์ความเป็นเลิศด้านการจัดการสารและของเสียอันตราย จุฬาลงกรณ์มหาวิทยาลัย ร่วมหารือ พร้อมแลกเปลี่ยนข้อมูลเชิงนโยบายและวิชาการสําหรับการพัฒนาเครื่องมือช่วยในการจัดการกากอุตสาหกรรมและของเสียในชุมชนประเทศไทย ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม